It-telefonati lejn pajjiżi oħra tal-UE dalwaqt jorħsu, u l-kumpaniji tat-telekomunikazzjoni se jgawdu minn regoli aktar ċari għal investimenti fit-tul fl-infrastruttura tan-netwerk. Servizzi orħos u aktar veloċi Fl-14 ta' Novembru, il-Membri tal-Parlament Ewropew ivvutaw favur il-Pakkett tat-Telekomunikazzjoni: mill-15 ta' Mejju 2019, it-telefonati minn pajjiż għal ieħor tal-UE mhux se jkunu jistgħu jaqbżu d-19-il ċenteżmu kull minuta. L-SMSes? Mhux ogħla minn sitt ċenteżmi. Ir-regoli jagħtu wkoll spinta lill-investiment meħtieġ biex il-konnettività tal-5G tkun disponibbli fl-ibliet Ewropej sal-2020, u b'hekk is-servizzi tat-telekomunikazzjoni jsiru ħafna aktar veloċi. Il-membru Spanjol tal-PPE , inkarigata mir-regoli l-ġodda fil-Parlament, qalet li l-leġiżlazzjoni tagħmel is-servizzi bbażati fuq l-internet – bħal Skype u Whatsapp – "aktar trasparenti u affidabbli għall-Ewropej". "Minn meta sar l-aħħar rieżami fl-2009," qalet Pilar, "is-suq għas-servizzi tal-komunikazzjonijiet elettroniċi nbidel ħafna. Aktar ma l-konsumaturi u n-negozji bdew jiddependu fuq servizzi ta' aċċess għad-data u l-internet, aktar bdew jiżdiedu l-operaturi. B'regoli ġodda nimmodernizzaw il-qafas, billi ninkludu lil dawn l-operaturi fil-kamp ta' applikazzjoni tiegħu." Servizzi aħjar Ir-regoli għandhom l-għan li jagħtu protezzjoni akbar lil dawk li jużaw is-servizzi. Pereżempju, tkunilhom aktar faċli jaqilbu minn operatur għal ieħor u jingħataw kumpens jekk jinqalgħu xi problemi. Barra minn hekk, hemm ukoll miżuri biex jiġi stimulat l-investiment f'netwerks ta' kapaċità għolja ħafna u tingħata spinta lill-konnettività tal-mobile u l-5G. Del Castillo Vera qalet li hemm domanda dejjem akbar għal konnettività bi kwalità għolja, veloċi u sigura. Eżempji ta' dan jinkludu l-edukazzjoni, ir-riċerka u l- – is-servizzi tas-saħħa fuq il-mobile. Twissijiet ta' emerġenza fuq il-mobile tiegħek Il-pakkett fih ukoll sistema ta' twissija obbligatorja għall-112 li twissi lin-nies permezz ta' SMS f'każ ta' emerġenzi u diżastri imminenti kbar, bħal attakk terroristiku jew katastrofi naturali. Għal aktar informazzjoni dwar il-Pakkett tat-Telekomunikazzjoni, aqra l-istqarrija għall-istampa Stqarrija għall-istampa: Il-MPE jtemmu l-miżati għoljin għat-telefonati fl-UE u japprovaw sistema ta' twissija (14 ta' Novembru 2018) Wara r-roaming: prezzijiet orħos għat-telefonati internazzjonali? Fajl tal-proċedura: il-Kodiċi tat-Telekomunikazzjoni Fajl tal-proċedura: il-Korp ta' Regolaturi Ewropej tal-Komunikazzjonijiet Elettroniċi (BEREC) Briefing dwar il-BEREC Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF